नीमला के बच्चों ने योगासन प्राणायाम सीखा
आयुषविभाग के आदेश अनुसार डॉ. शिव कुमार जोशी के नेतृत्व में गांव नीमला के राजकीय माध्यमिक बालिका विद्यालय में मिनी योग शिविर का आयोजन किया। शिविर में पतंजलि योग समिति के शिक्षकों ने अपनी सेवाएं प्रदान की। बच्चों को योगिंग, जॉगिंग, आसन प्राणायाम करवाए। उन्होंने इनके लाभ खाना पान पर ध्यान रखने के लिए उपयोगी बातें बताई।
शिविर के आखिरी दिन मुख्याध्यापक भंवर सिंह ने योग के बारे में बताया। उन्होंने कहा कि इसे चार वर्ग में विभाजित किया गया है। ग्राम सरपंच सुरेन्द्र कुमार ने शिविर में शामिल होकर योगासन किए। उन्होंने बच्चों से हर रोज सुबह सूर्य उदय होने से पहले उठने और जीवन को स्वस्थ बनाए रखने के लिए योग प्राणायाम करने का आह्वान किया। शिविर में अध्यापिका संतोष रानी, तारा देवी, अध्यापक महेश कुमार, अमित कुमार शामिल हुए।
माखोसरानी गांव में तीन दिवसीय योग शिविर शुरू
सिरसा |जिलाके गांव माखोसरानी में पतंजलि योग समिति की ओर से तीन दिवसीय योग शिविर मंगलवार से शुरू हुआ। गांव के सरपंच सुभाष कासनिया और डाॅ. पवन पूनिया के नेतृत्व में लगाया गया। शिविर में भारत स्वाभिमान ट्रस्ट के तहसील प्रभारी योग शिक्षक सुरेश शेरडिया ने प्राणायाम, सूक्ष्म व्यायाम करवाए। इसके अलावा उन्होंने बीमारियों से बचाव के लिए घरेलू नुस्खे भी बताए। इस अवसर पर सह युवा प्रभारी खैरातीलाल, जगदीश नंबरदार, उदयपाल, सत्यपाल, भजनलाल भी उपस्थित थे।
नीमला विद्यालय में आयोजित शिविर में योग करते शिक्षक छात्र।
hin_Deva hin_Deva hin_Deva hin_Deva hin_Deva hin_Deva